АҞӘА, жьҭаара 30 – Sputnik. Аԥсны аԥыза-министр ихаҭыԥуаҩ Асҭамыр Қьецба зхадараҿы дыҟоу аделегациа ахы аланархәит Донецктәи жәларбжьаратәи аинвестициатә форум ҳәа арадио Sputnik Аԥсны иазеиҭеиҳәеит Аԥсны Адәныҟатәи аусқәа рминистр Даур Ақаҩба.
"Афорум аҳәаақәа ирҭагӡаны Аԥсны астенд еиҿнакааит Аԥсны Ахәаахәҭра-ааглыхратә палата. Ара иӡыргоуп аԥсуа наплакыҩцәа раалыҵ. Уа иалацәажәан аекономикатә усеицура алшарақәа, имҩаԥган аиԥыларақәа, ирылацәажәан аинырратә зҵаарақәа", - ҳәа еиҭеиҳәоит Ақаҩба.
Донецктәи жәларбжьаратәи аинвестициатә форум аатит жьҭаара 29 рзы. Аусура хнаркәшоит жьҭаара 30 рзы. Ауснагӡатә иалахәуп 17 тәыла рхаҭарнакцәа.
Ари форум Донбасс аекономикахь акапитал алазгало, аинвестициатә ҭагылазаашьа еиӷьызтәуа ҭыԥуп.
Иара убас шәаԥхьар ҟалоит:
-
Аԥсны атурфорум SIFT-2019 иалахәхоит